
1.1. Iepirkuma identifikācijas numurs
OSI 2025/42 MI
CPV kodi: Galvenais priekšmets: 72310000-1 (Datu apstrādes pakalpojumi).
  Papildus priekšmeti: 72317000-0 (Datu uzglabāšanas pakalpojumi).


1.2. Pasūtītājs
	Pasūtītāja nosaukums
	Latvijas Organiskās sintēzes institūts

	Adrese
	Aizkraukles iela 21, Rīga, LV -1006, Latvija

	Reģ. Nr.
	LV90002111653

	Kontaktpersona
	Elīna Greiziņa

	Tālruņa Nr.
	+371 67014884

	e-pasta adrese
	elina.greizina@osi.lv

	Darba laiks
	No 9.00 līdz 17.00



1.3. Konkursa nolikuma saņemšana
Iepirkuma nolikums ir brīvi pieejams elektroniskā formā. Nolikumu var brīvi lejupielādēt Elektronisko iepirkumu sistēmas e-konkursu apakšsistēmā https://www.eis.gov.lv.
Ja ieinteresētais piegādātājs pieprasa izsniegt iepirkuma procedūras dokumentus drukātā veidā, Pasūtītājs izsniedz nolikumu triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.4.  Iepirkuma metode
1.4.1. Iepirkuma metode ir iepirkums „Publisko iepirkumu likuma” (PIL) 9.panta kārtībā (turpmāk – Iepirkums), kas tiek organizēts saskaņā ar spēkā esošo „Publisko iepirkumu likumu”.
1.4.2. Iepirkuma rezultātā tiks slēgts viena vispārīgā vienošanās ar labāko piedāvājumu iesniegušo pretendentu saskaņā ar iepirkuma nosacījumiem.

1.5.  Piedāvājumu iesniegšana un atvēršana
1.5.1. Piedāvājuma iesniegšanas vieta un kārtība:
1.5.1.1. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā līdz piedāvājumu iesniegšanas termiņa beigām.
1.5.2. Piedāvājumu iesniegšanas termiņš ir norādīts Elektronisko iepirkumu sistēmā.
1.5.3. Piedāvājumu atvēršana notiks elektroniski, ne ātrāk kā 4 stundas pēc piedāvājumu iesniegšanas termiņa beigām. Publiska piedāvājumu atvēršana nav paredzēta. 
1.5.4. Pretendenti drīkst atsaukt, papildināt vai izdarīt labojumus iesniegtajā piedāvājumā pirms Nolikuma 1.5.2.punktā noteiktā termiņa.
1.5.5. Piedāvājuma papildinājumi, labojumi vai atsaukumi ir jāiesniedz EIS e-konkursu apakšsistēmā līdz 1.5.2.punktā norādītajam termiņam, attiecīgi to noformējot kā “PAPILDINĀJUMI”, “LABOJUMI” vai “ATSAUKUMS”.
1.5.6. Ja no Elektronisko iepirkumu sistēmas uzturētāja (Valsts reģionālās attīstības aģentūra) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt pieteikumus, pieteikumu iesniegšanas termiņš tiks pagarināts un Pasūtītājs pircēja profilā publicēs informāciju par pieteikumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma procedūra tiks pārtraukta.
1.6. Piedāvājuma spēkā esamība
1.6.1. Pretendenta iesniegtais piedāvājums ir spēkā, t.i., saistošs iesniedzējam līdz iepirkuma līguma noslēgšanai. Pretendenta, kurš atzīts par konkursa uzvarētāju, piedāvājums kļūst par līgumu sastāvdaļu.
1.6.2. Piedāvājuma spēkā esamības laikā pretendents nemaina sava piedāvājuma saturu un cenu.
1.7. Piedāvājuma nodrošinājums
Piedāvājuma nodrošinājums nav nepieciešams.

1.8. Piedāvājuma valoda
Konkursa Piedāvājumam, dokumentiem un korespondencei starp Pasūtītāju un Pretendentu, kas saistīta ar konkursa norisi, jābūt latviešu valodā.

1.9. Piedāvājuma noformēšana
1.9.1. Piedāvājums tiek noformēts aizpildot EIS ievietotās formas piedāvājuma sagatavošanai un/vai teksta ievades laukus (kur tādi ir paredzēti) kā arī augšupielādējot sistēmā prasītos atlases un kvalifikācijas dokumentus.
1.9.2. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā ievērojot šādas Pretendenta izvēles iespējas:
1.9.2.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.2.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas dokumentu formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.3. Sagatavojot piedāvājumu, Pretendents ievēro, ka:
1.9.3.1. Pieteikuma dalībai konkursā, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā, formātā, kas ir savietojams ar „MS Office” lietojumprogrammām; ja pretendentam nav šādu iespēju, tas var izvēlēties jebkuru citu plaši izplatītu un/vai brīvi publiski pieejamu datnes formātu.
1.9.3.2. Iesniedzot piedāvājumu, Pretendents to paraksta, izmantojot EIS iestrādāto paraksta rīku, vai elektronisko parakstu, kas atbilst Latvijas Republikas normatīvajiem aktiem par elektronisko dokumentu un elektroniskā paraksta statusu;
1.9.3.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto parakstu, gan parakstot ar drošu elektronisko parakstu.
1.9.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.9.5. Piedāvājumu paraksta Pretendenta vadītājs vai tā pilnvarota persona.
1.9.6. Ja piedāvājumu iesniedz personu grupa vai personālsabiedrība, piedāvājumā norāda personu, kas konkursā pārstāv attiecīgo personu grupu vai personālsabiedrību un ir pilnvarota parakstīt ar konkursu saistītos dokumentus. Attiecīgais pilnvarojums jāpievieno piedāvājuma dokumentiem.
1.9.7. Dalībai iepirkuma procedūrā tiks pieņemti un vērtēti tikai EIS e-konkursu apakšsistēmā iesniegtie piedāvājumi. Ārpus EIS e-konkursu apakšsistēmas iesniegtie piedāvājumi tiks atzīti par neatbilstoši iesniegtiem un tiks atgriezti to iesniedzējiem.

1.10.  Cita informācija
1.10.1. Ja pretendentam ir jautājumi vai papildu informācijas pieprasījumi par konkursa nolikuma prasībām, tehniskajām specifikācijām vai nolikumam pievienoto iepirkuma līguma projektu, tie iesniedzami Iepirkumu komisijai, nosūtot tos EIS e-konkursu apakšsistēmā vai sūtot tos pa pastu vai uz elektroniskā pasta adresi elina.greizina@osi.lv.
Ja no Pretendenta ir saņemts rakstisks jautājums kādā no minētajiem veidiem, Pasūtītājs triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām, sagatavo rakstisku atbildi un kopā ar uzdoto jautājumu (nenorādot iesniedzēju) to publicē arī Pasūtītāja profilā EIS e-konkursu apakšsistēmā.
1.10.2. Saskaņā ar „Publisko iepirkumu likuma” 9.panta sesto daļu, un ievērojot, ka visa iepirkuma dokumentācija ir brīvi pieejama elektroniskā formā, pretendenti paši ir atbildīgi par to, lai laikus iepazītos ar IUB tīmekļvietnē vai Pasūtītāja profilā EIS e-konkursu apakšsistēmā publicēto informāciju ar atbildēm uz ieinteresēto piegādātāju jautājumiem (ja tādi ir tikuši uzdoti).


[bookmark: _Toc324757562][bookmark: _Toc404427779][bookmark: _Toc82525171]Informācija par iepirkuma priekšmetu un līgumu

1.11. Iepirkuma priekšmets
Iepirkuma priekšmets ir augstas veiktspējas skaitļošanas un lielapjoma datu uzglabāšanas pakalpojuma iegāde veicamajiem zinātniskajiem aprēķiniem atbilstoši tehniskajā specifikācijā (Nolikuma II nodaļa) noteiktajam Eiropas Reģionālās Attīstības Fonda (turpmāk – ERAF) līdzfinansētā projekta TARGETWISE, projekta nr. No 1.1.1.5./2/24/A/003, un citu Latvijas Organiskās sintēzes institūta realizēto projektu ietvaros.

1.12. Piedāvājumu skaits
Pretendents var iesniegt vienu piedāvājumu par visu iepirkuma apjomu saskaņā ar Tehnisko specifikāciju.

1.13. Līguma slēgšanas nosacījumi
1.13.1. Tiks slēgts viena vispārīgā vienošanās ar vienu pretendentu par visu iepirkuma apjomu.
1.13.2. Līgumā ir paredzēta iespēja veikt grozījumus PIL atļautajos gadījumos.

1.14. Līguma izpildes vieta
Saskaņā ar pretendenta piedāvājumu.


1.15. Līguma izpildes termiņš
Līguma izpildes termiņš ir plānots 36 (trīsdesmit seši) mēneši vai līdz maksimālās līguma summas sasniegšana. 
1.16. Līguma apjoms
Līguma apjoms nav noteiks, bet tas nevar pārsniegt EUR 41 999,99 bez PVN.

1.17. Līguma izpildes nosacījumi
Pakalpojumu iegāde veicama pa daļām pēc pasūtītāja pieprasījuma līdz iepirkuma beigu datumam.

1.18. Nosacījumi Pretendenta dalībai iepirkumā
1.18.1. Konkursā var piedalīties jebkura persona vai personu apvienība no jebkuras valsts, kura ir reģistrēta likumā noteiktajā kārtībā un kura atbilst Nolikumā izvirzītajām prasībām.
1.18.2. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
1.19. Pretendentu izslēgšanas nosacījumi
1.19.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no PIL 9. panta astotajā daļā minētajiem gadījumiem vai Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
1.19.2. [bookmark: _Ref22027866]PIL 9.panta astotajā daļā minētie izslēgšanas gadījumi tāpat attiecas uz PIL 42. panta trešajā daļā minētajām personām.
1.20. Kvalifikācijas prasības
1.20.1. Šajā iepirkumā pretendentiem netiek izvirzītas kvalifikācijas prasības.

1.21. Pretendentu atlases dokumenti
1.21.1. Ja Pretendents ir reģistrēts vai pastāvīgi dzīvojošs ārvalstī, tam jāiesniedz sekojoši dokumenti:
1.21.1.1. reģistrācijas valsts uzņēmējdarbības reģistra izdotas reģistrācijas apliecības kopija;
1.21.1.2. reģistrācijas valsts uzņēmējdarbības reģistra izziņa par Pretendenta amatpersonām, kurām ir paraksta tiesības.
1.21.2. Ja Pretendenta reģistrācijas valstī neizsniedz 4.1.1.punktā minētos dokumentus, Pretendents ir tiesīgs iesniegt cita veida pierādījumus par reģistrācijas faktu un paraksttiesīgajām amatpersonām saskaņā ar savas reģistrācijas valsts normatīvo aktu prasībām.
1.21.3. Informācija par Pretendenta piesaistītajiem apakšuzņēmējiem un/vai personām uz kuru iespējām pretendents balstās (ja tādas tiek piesaistītas) saskaņā ar Nolikuma III nodaļas Formu Nr. 2, kur norādīts personas nosaukums, kontaktpersona, apakšuzņēmējam paredzēto darbu īss apraksts un proporcionālais apjoms vai veids, kā līguma izpildē piedalīsies persona uz kuras iespējām pretendents balstās. Piesaistītās personas iesniedz rakstisku apliecinājumu par gatavību piedalīties līguma izpildē.
1.21.4. Papildus prasības Pretendentam, ja Pretendents ir personu apvienība vai grupa:
1.21.4.1.  Katra dalībnieka līdzdalības apjomam (t.i., līguma daļai, ko plānots nodot attiecīgā dalībnieka izpildei) jābūt skaidri norādītam iesniegtajā piedāvājumā;
1.21.4.2.  Kopīgais Pieteikums par dalību iepirkuma procedūrā jāparaksta katram personu apvienības dalībniekam vai arī visu personu apvienības dalībnieku pilnvarotai personai.
1.22. Pretendentu kvalifikācijas dokumenti
1.22.1. Šajā iepirkumā pretendentiem netiek izvirzītas kvalifikācijas prasības.

1.23. Pretendentu, kam būtu piešķiramas līguma slēgšanas tiesības, izslēgšanas nosacījumu izvērtēšanai nepieciešamie dokumenti.
1.23.1. Pirms lēmuma par iepirkuma rezultātiem pieņemšanas Iepirkumu komisija, lai izvērtētu pretendentu saskaņā ar PIL 9.panta astotās daļas nosacījumiem, rīkojas saskaņā ar PIL 9.panta devīto daļu.
1.23.2. Ja pretendents reģistrēts ārvalstī (vai tā pastāvīgā dzīvesvieta atrodas ārvalstī), tam jāiesniedz attiecīgās valsts kompetentās institūcijas izziņu, kas apliecina, ka uz pretendentu (un personām, uz kuru iespējām pretendents balstās, lai apliecinātu, ka tā kvalifikācija atbilst iepirkuma prasībām – ja attiecināms) neattiecas PIL 9.panta astotajā daļā noteiktie gadījumi.
1.23.3. Lai pārbaudītu, vai pretendents nav izslēdzams no dalības iepirkuma procedūrā Pasūtītājs, saskaņā ar Starptautisko un Latvijas Republikas nacionālo sankciju likuma 11.1.panta nosacījumiem Pasūtītājs ziņas par Latvijas Republikā reģistrētu pretendentu un apakšuzņēmēju iegūst no Latvijas Republikas Uzņēmumu reģistra normatīvajos aktos noteiktajā kārtībā.
1.23.4. Pasūtītājs, attiecībā uz ārvalstī reģistrētu šā panta pirmajā daļā minēto pretendentu un Starptautisko un Latvijas Republikas nacionālo sankciju likuma 11.1.panta otrajā daļā minēto apakšuzņēmēju, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tie iesniedz attiecīgās ārvalsts kompetentās institūcijas izziņu, kurā norādītas šā panta pirmajā un otrajā daļā paredzētajai pārbaudei nepieciešamās ziņas par pretendentu un apakšuzņēmēju, tai skaitā ziņas par šāda pretendenta un apakšuzņēmēja patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai šā panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs likuma 11.1.panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.

1.24. Tehniskais un Finanšu piedāvājums
1.24.1. Tehnisko un finanšu piedāvājumu sagatavo saskaņā ar Tehniskajās specifikācijās (II Nodaļa) noteiktajām prasībām un pakalpojumu apjomu. Tehnisko un finanšu piedāvājumu Pretendents sagatavo atbilstoši Nolikuma III Nodaļas „Formas piedāvājuma sagatavošanai” 1. formai. Pretendents var brīvi pievienot papildus materiālus par piedāvāto iepirkuma priekšmetu.
1.24.2. Piegādātājs norāda tās piedāvājuma daļas, kuras satur komercnoslēpumu (ja attiecināms).
1.24.3. Pretendents var brīvi pievienot piedāvājumam papildus materiālus par piedāvātajiem pakalpojumiem.

1.24.4. Finanšu piedāvājumā cenas norāda EUR, atsevišķi norādot cenu bez pievienotās vērtības nodokļa, piemērojamo PVN (atbilstošā proporcijā) un cenu ar PVN.
1.24.5. Finanšu piedāvājumā pakalpojumu vienību cenās (ja attiecināms) jābūt iekļautām visām sniedzamo Pakalpojumu izmaksām.
1.24.6. Pretendenta piedāvātajām cenām un vienību likmēm jābūt nemainīgām visā līguma izpildes laikā. Ja pakalpojumu apjoms līguma izpildes laikā mainās, izmaiņas tiek veiktas, balstoties uz Pretendenta norādītajām vienību cenām saskaņā ar noslēgtā līguma noteikumiem (ja tas ir iespējams).


[bookmark: _Toc404427782][bookmark: _Toc82525174]Piedāvājuma vērtēšanas un izvēlēs kritēriji

1.25. Piedāvājumu noformējuma pārbaude
Piedāvājuma noformējuma, pretendentu atlases un kvalifikācijas dokumentācijas un Tehnisko un Finanšu piedāvājumu atbilstības vērtēšanu veic Iepirkumu komisija slēgtā komisijas sēdē.

1.26. Piedāvājuma izvēles kritēriji
1.26.1. Iepirkumu komisija izvēlas saimnieciski visizdevīgāko piedāvājumu, kas atbilst Nolikuma prasībām un Tehniskajām specifikācijām ar nosacījumu, ka Pretendents atbilst pretendentu atlases un kvalifikācijas prasībām.

1.26.2. Saimnieciski visizdevīgākā piedāvājuma izvēles kritēriji šajā iepirkumā ir sekojoši:
1.26.2.1. Piedāvātā cena, īpatsvars 100%, kas tiks aprēķināta pēc sekojošas formulas:
50000 × A + 500 × B + 1 × C, kur

50000 = Koeficients, kas aprēķināts par pamatu izmantojot Pasūtītāja plānoto CPU stundu patēriņu viena mēneša periodā;
A = Pretendenta piedāvātā cena par vienu kodolstundu (viena CPU kodola izmantošana vienu stundu);
B = Pretendenta piedāvātā cena par vienu GPU stundu (viena GPU izmantošana vienu stundu);
C = Pretendenta piedāvātā cena par vienu TB 1 (vienam) mēnesim (viena Tera baita apjoma izmantošana vienu mēnesi).

1.26.3. Vērtējot cenu, komisija ņem vērā piedāvājumu kopējo cenu bez pievienotās vērtības nodokļa. Ja finanšu piedāvājumā konstatēta aritmētiskā kļūda, iepirkumu komisija kļūdas labo.
1.26.4. Par visiem aritmētisko kļūdu labojumiem iepirkumu komisija 3 darba dienu laikā paziņo Pretendentam, kura piedāvājumā labojumi izdarīti. Iepirkumu komisija turpina vērtēt labotos piedāvājumus, ņemot vērā izdarītos labojumus.

1.27. Piedāvājuma izvēle gadījumā, ja vismaz divu Piegādātāju piedāvātās cenas ir vienādas
1.27.1. Ja atverot iesniegtos piedāvājumus tiks konstatēts, ka vismaz divu Piegādātāju piedāvātās cenas ir vienādas, Iepirkumu komisija rīkos izlozi.

1.28. Datu pārzinis
1.28.1. Konkrētā iepirkuma ietvaros personas datu pārzinis ir Atvasināta publiska persona “Latvijas Organiskās sintēzes institūts”.
1.29. Datu apstrādes pamats
1.29.1. Personas datu apstrādes juridiskais pamats ir Vispārīgās datu aizsardzības regulas 6.panta 1.punkta (a), (c) un (f) apakšpunkti. Pasūtītāja leģitīmā interese šajā gadījumā ir iepirkuma mērķu sasniegšana noslēdzot iepirkuma līgumu par attiecīgo iepirkuma priekšmetu.
1.29.2. Informējam, ka pretendentu izvērtēšanas ietvaros Pasūtītājs patstāvīgi var veikt personas datu iegūšanu pamatojoties uz Publisko iepirkumu likumu (PIL) un Starptautisko un Latvijas Republikas nacionālo sankciju likumu, kā arī citiem normatīvajiem aktiem, kas regulē publiskos iepirkumus un/vai uzņēmējdarbības vidi šajos aktos noteiktajā apjomā un kārtībā.
1.29.3. Informējam, ka personas datu sniegšana ir nepieciešama, lai Pasūtītājs varētu veikt pilnvērtīgu pretendentu un pretendentu iesniegtā piedāvājuma vērtēšanu. Personas datu nesniegšana var būtiski ietekmēt pretendenta un tā iesniegtā piedāvājuma vērtējumu, var būt pamats pretendenta izslēgšanai no iepirkuma vai pretendenta piedāvājuma atzīšanu par neatbilstošu prasībām. 
1.30. Personas datu apstrāde, glabāšana un nodošana trešajām pusēm
1.30.1. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos, Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
1.31. Datu subjektu tiesības
1.31.1. Datu subjektiem ir tiesības pieprasīt pārzinim piekļuvi datu subjekta personas datiem un to labošanu vai dzēšanu, vai apstrādes ierobežošanu attiecībā uz datu subjektu, vai tiesības iebilst pret apstrādi, kā arī tiesības uz datu pārnesamību, kā arī tiesības jebkurā brīdī atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana un tiesības iesniegt sūdzību uzraudzības iestādei (Datu valsts inspekcijai, http://www.dvi.gov.lv).
1.31.2. Detalizēti ar kārtību, kādā Pasūtītājs organizē personas datu apstrādi var iepazīties Pasūtītāja tīmekļvietnē esošajā privātuma politikā http://www.osi.lv/privatuma-politika/.

1.32. Nolikuma pielikumi:
Šim nolikumam nav pievienoti pielikumi.

1.33. Iepirkuma Nolikuma III nodaļā atrodamas sekojošas formas piedāvājuma sagatavošanai:
1.33.1. Tehniskā  un finanšu piedāvājuma forma (Forma Nr. 1);
1.33.2. Forma informācijai par partneriem un apakšuzņēmējiem (Forma Nr. 2).

VISPĀRĒJA INFORMĀCIJA

Tehnisko piedāvājumu Pretendentam jāsagatavo atbilstoši Tehniskajai specifikācijai.

Pasūtītājs
APP Latvijas Organiskās sintēzes institūts, Aizkraukles 21, Rīga LV-1006, Latvija

Darbu apraksts
Nodrošināt augstas veiktspējas skaitļošanas un lielapjoma datu uzglabāšanas pakalpojumu veicamajiem zinātniskajiem aprēķiniem ERAF līdzfinansētā projekta TARGETWISE, projekta nr. No 1.1.1.5./2/24/A/003, un citu Latvijas Organiskās sintēzes institūta realizēto projektu ietvaros.

[bookmark: _Toc366760818]Līguma izpildes termiņš
Līguma izpildes termiņš ir plānots 36 (trīsdesmit seši) mēneši vai maksimālās līguma summas sasniegšana. 

Augstas veiktspējas skaitļošanas un lielapjoma datu uzglabāšanas pakalpojuma iegāde pētnieciskās darbības ietvaros veicamajiem zinātniskajiem aprēķiniem
1. Pretendentam ir jānodrošina Latvijas Organiskās sintēzes institūta (turpmāk – OSI) darbiniekiem nepārtraukta attālināta piekļuve Augstas veiktspējas skaitļošanas datoru klasterim, kas atbilst sekojošām prasībām: 
0. Vismaz 10 mezgli standarta aprēķinu veikšanai:
0. Minimālais kodolu skaits katrā mezglā nav mazāks par 32;
0. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 25 000 un divu procesoru sistēmā nav zemāks par 45 000;
0. Lietotājam pieejamās operatīvās atmiņas apjoms uz katru mezglu nav mazāks 384 GB;
0. Mezglu Operatīvā atmiņa atbilst DDR4 tipam;
0. Katram Mezglam ir jābūt aprīkotiem ar SSD diskiem, kuru kopējā ietilpība nav mazāka par 200 GB;
0. Vismaz 3 augstas veiktspējas mezgli aprēķiniem, kas nav paralelizējami:
1. Minimālais kodolu skaits katrā mezglā nav mazāks par 128;
1. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 80 000 un divu procesoru sistēmā nav zemāks par 100 000;
1. Lietotājam pieejamās operatīvās atmiņas apjoms uz katru mezglu nav mazāks 2 TB;
1. Mezglu Operatīvā atmiņa atbilst DDR4 tipam;
1. Katram Mezglam ir jābūt aprīkotiem ar NVMe diskiem, kuru kopējā ietilpība nav mazāka par 3 TB;
0. Vismaz 4 augstas veiktspējas mezgli aprēķiniem, kas ietver īpaši liela apjoma datu analīzi:
2. Minimālais kodolu skaits katrā mezglā nav mazāks par 192;
2. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 110 000 un divu procesoru sistēmā nav zemāks par 140 000;
2. Lietotājam pieejamās operatīvās atmiņas apjoms uz katru mezglu nav mazāks 1.5 TB;
2. Mezglu Operatīvā atmiņa atbilst DDR5 tipam;
2. Katram Mezglam ir jābūt aprīkotiem ar NVMe diskiem, kuru kopējā ietilpība nav mazāka par 7 TB;
0. Vismaz 2 mezgli aprēķiniem, kuru veikšanai ir nepieciešami GPU paātrinātāji:
3. Minimālais kodolu skaits katrā mezglā nav mazāks par 64;
3. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 70 000 un divu procesoru sistēmā nav zemāks par 84 000;
3. Lietotājam pieejamās operatīvās atmiņas apjoms uz katru mezglu nav mazāks 1.5 TB;
3. Mezglu Operatīvā atmiņa atbilst DDR5 tipam;
3. Katrā mezglā ir vismaz 4 GPU paātrinātāji;
3. GPU paātrinātāju Video Card Benchmark vērtējums nav zemāks par 18 000 (https://www.videocardbenchmark.net/gpu_list.php);
3. Katra GPU atmiņa nedrīkst būt mazāka par 48GB;
3. Katram Mezglam ir jābūt aprīkotiem ar NVMe diskiem, kuru kopējā ietilpība nav mazāka par 7 TB
0. Teorētiskais mezglu starpsavienojuma datu pārraides ātrums nav mazāks par 100 Gbit/s;
0. Kopējā skaitļošanas datoru klastera teorētiskā x86 veiktspēja nav mazāka par 130 TFLOPS (pie dubultās precizitātes);
0. Kopējā skaitļošanas datoru klastera teorētiskā GPU veiktspēja nav mazāka par 100 TFLOPS (pie dubultās precizitātes).
1. Pretendentam ir jānodrošina vismaz astoņu neatkarīgu lietotāju piekļuve skaitļošanas datoru klasterim (pieci lietotāja konti).
1. Katram lietotājam pieejamais skaitļošanas datu glabāšanas apjoms nav mazāks par 2 TB.
1. Piedāvātājam pakalpojumam ir jādarbojas pēc dinamiskas uzdevumu rindas principa, kas minimizē datoru dīkstāvi un samazina lietotāja izmaksas.
1. Augstas veiktspējas skaitļošanas datoru klasterim ir jābūt savienotam ar augstas veiktspējas lielapjoma datu glabātuvi, kas atbilst sekojošām prasībām:
4. Savienojuma ātrums ar skaitļošanas mezgliem nav mazāks par 100 Gb/s (ievadizvades operācijām datu apstrādes laikā);
4. Teorētiskais savienojuma ātrums ar akadēmisko datortīklu nav mazāks par 10 Gb/s (datu kopēšanai uz/no klastera);
4. OSI lietotājiem rezervētais datu uzglabāšanas apjoms nav mazāks par 100 TB.
1. Pretendentam piedāvājumā jāietver trīs cenu kategorijas:
5. Cena EUR par vienu kodolstundu (viena CPU kodola izmantošana vienu stundu);
5. Cena EUR par vienu GPU stundu (viena GPU izmantošana vienu stundu);
5. Cena EUR par vienu 1 TB gadu (viena Tera baita apjoma izmantošana vienu gadu).
1. Laiks, ko lietotājs pavada lietojot sistēmu, ar mērķi sagatavot skaitļošanas uzdevumu, vai sistēmas dīkstāves laiks nav uzskatāmi par tiešajām – uz pakalpojumu attiecināmajām izmaksām.

TEHNISKAIS UN FINANŠU PIEDĀVĀJUMS


Iepirkuma nosaukums: „Augstas veiktspējas skaitļošanas un lielapjoma datu uzglabāšanas pakalpojuma iegāde pētnieciskās darbības ietvaros veicamajiem zinātniskajiem aprēķiniem”
ID Nr.: OSI 2025/42 MI 


1. Piedāvāto pakalpojumu apraksts
Ja pretendents vēlas, tas var papildināt tabulu ar papildu informāciju (veidojot jaunas ailes).

Tehniskais piedāvājums

Iesniedzam sekojošu piedāvājumu:

	Pasūtītāja prasības
	Piedāvājums

	1. Pretendentam ir jānodrošina OSI darbiniekiem nepārtraukta attālināta piekļuve Augstas veiktspējas skaitļošanas datoru klasterim, kas atbilst sekojošām prasībām

	1.1. Vismaz 10 mezgli standarta aprēķinu veikšanai:
1.1.1. Minimālais kodolu skaits katrā mezglā nav mazāks par 32;
1.1.2. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 25 000 un divu procesoru sistēmā nav zemāks par 45 000;
1.1.3. Lietotājam pieejamās operatīvās atmiņas apjoms uz katru mezglu nav mazāks 384 GB;
1.1.4. Mezglu Operatīvā atmiņa atbilst DDR4 tipam;
1.1.5. Katram Mezglam ir jābūt aprīkotiem ar SSD diskiem, kuru kopējā ietilpība nav mazāka par 200 GB;
	

	1.2. Vismaz 3 augstas veiktspējas mezgli aprēķiniem, kas nav paralelizējami:
1.2.1. Minimālais kodolu skaits katrā mezglā nav mazāks par 128;
1.2.2. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 80 000 un divu procesoru sistēmā nav zemāks par 100 000;
1.2.3. Lietotājam pieejamās operatīvās atmiņas apjoms uz katru mezglu nav mazāks 2 TB;
1.2.4. Mezglu Operatīvā atmiņa atbilst DDR4 tipam;
1.2.5. Katram Mezglam ir jābūt aprīkotiem ar NVMe diskiem, kuru kopējā ietilpība nav mazāka par 3 TB;
	

	1.3. Vismaz 4 augstas veiktspējas mezgli aprēķiniem, kas ietver īpaši liela apjoma datu analīzi:
1.3.1. Minimālais kodolu skaits katrā mezglā nav mazāks par 192;
1.3.2. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 110 000 un divu procesoru sistēmā nav zemāks par 140 000;
1.3.3. Lietotājam pieejamās operatīvās atmiņas apjoms uz katru mezglu nav mazāks 1.5 TB;
1.3.4. Mezglu Operatīvā atmiņa atbilst DDR5 tipam;
1.3.5. Katram Mezglam ir jābūt aprīkotiem ar NVMe diskiem, kuru kopējā ietilpība nav mazāka par 7 TB;
	

	1.4. Vismaz 2 mezgli aprēķiniem, kuru veikšanai ir nepieciešami GPU paātrinātāji:
1.4.1. Minimālais kodolu skaits katrā mezglā nav mazāks par 64;
1.4.2. Mezglu procesoru CPU Benchmark (www.cpubenchmark.net/cpu_list.php) vērtējums viena procesora sistēmā nav zemāks par 70 000 un divu procesoru sistēmā nav zemāks par 84 000;
1.4.3. Lietotājam pieejamās operatīvās atmiņas apjoms uz katru mezglu nav mazāks 1.5 TB;
1.4.4. Mezglu Operatīvā atmiņa atbilst DDR5 tipam;
1.4.5. Katrā mezglā ir vismaz 4 GPU paātrinātāji;
1.4.6. GPU paātrinātāju Video Card Benchmark vērtējums nav zemāks par 18 000 (https://www.videocardbenchmark.net/gpu_list.php);
1.4.7. Katra GPU atmiņa nedrīkst būt mazāka par 48GB;
1.4.8. Katram Mezglam ir jābūt aprīkotiem ar NVMe diskiem, kuru kopējā ietilpība nav mazāka par 7 TB.
	

	1.5. Teorētiskais mezglu starpsavienojuma datu pārraides ātrums nav mazāks par 100 Gbit/s.
	

	1.6. Kopējā skaitļošanas datoru klastera teorētiskā x86 veiktspēja nav mazāka par 130 TFLOPS (pie dubultās precizitātes).
	

	1.7. Kopējā skaitļošanas datoru klastera teorētiskā GPU veiktspēja nav mazāka par 100 TFLOPS (pie dubultās precizitātes).
	

	2. Pretendentam ir jānodrošina vismaz astoņu neatkarīgu lietotāju piekļuve skaitļošanas datoru klasterim (pieci lietotāja konti).
	

	3. Katram lietotājam pieejamais skaitļošanas datu glabāšanas apjoms nav mazāks par 2 TB.
	

	4. Piedāvātājam pakalpojumam ir jādarbojas pēc dinamiskas uzdevumu rindas principa, kas minimizē datoru dīkstāvi un samazina lietotāja izmaksas.
	

	5. Augstas veiktspējas skaitļošanas datoru klasterim ir jābūt savienotam ar augstas veiktspējas lielapjoma datu glabātuvi, kas atbilst sekojošām prasībām:
5.1. Savienojuma ātrums ar skaitļošanas mezgliem nav mazāks par 100 Gb/s (ievadizvades operācijām datu apstrādes laikā);
5.2. Teorētiskais savienojuma ātrums ar akadēmisko datortīklu nav mazāks par 10 Gb/s (datu kopēšanai uz/no klastera);
5.3. OSI lietotājiem rezervētais datu uzglabāšanas apjoms nav mazāks par 100 TB.
	

	6. Laiks, ko lietotājs pavada lietojot sistēmu, ar mērķi sagatavot skaitļošanas uzdevumu, vai sistēmas dīkstāves laiks nav uzskatāmi par tiešajām – uz pakalpojumu attiecināmajām izmaksām.
	




Finanšu piedāvājums


	7. Pretendentam piedāvājumā jāietver trīs cenu kategorijas:

	

	7.1. Cena EUR (bez PVN) par vienu kodolstundu (viena CPU kodola izmantošana vienu stundu);
	

	7.2. Cena EUR (bez PVN) par vienu GPU stundu (viena GPU izmantošana vienu stundu);
	

	7.3. Cena EUR (bez PVN) par vienu 1 TB gadu (viena Tera baita apjoma izmantošana vienu gadu)
	




2. Iesniedzamās informācijas un dokumentu saraksts
Tiks iesniegti sekojoši dokumenti:
<Iekļaut un aprakstīt iesniedzamo dokumentu sarakstu un aprakstu, kas tiks iesniegti kopā ar pakalpojuma rezultātu>


3. Cita informācija (Ja nepieciešams)



Ar šo mēs apstiprinām, ka esam iepazinušies ar iepirkuma nolikumu un tam pievienoto dokumentāciju, mūsu piedāvājums paredz tādu derīguma termiņu un nosacījumus, kādu prasa iepirkuma nolikums, mēs garantējam sniegto ziņu patiesīgumu un precizitāti. 



Pilnvarotās personas paraksts:


Vārds, uzvārds un amats:


Pretendenta nosaukums:						reģistrācijas nr.:


Statuss (mazais vai vidējais uzņēmums): 
(skat. OV L124, 20.5.2003.)[footnoteRef:2] [2:  Mazais  uzņēmums ir  uzņēmums, kurā  nodarbinātas  mazāk  nekā  50 personas un kura gada apgrozījums un/vai  gada bilance kopā nepārsniedz 10 miljonus euro;
   Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.] 

Informācija par personām uz kuru iespējām pretendents balstās un apakšuzņēmējiem: (ja attiecināms)


	Nosaukums
	Statuss piedāvājumā
	Adrese, telefons, kontaktpersona
	Īss apraksts kā partneris piedalīsies līguma izpildē
	Partnerim nododamā iepirkuma līguma daļa

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	




Papildus jānorāda, vai sarakstā iekļautās personas ir klasificējamas kā mazie vai vidējie uzņēmumi!


Pretendenta pilnvarotās personas paraksts: 


___________________________________________

